Беларусь выступае за развіццё СНД і прыняцце эфектыўных рашэнняў
Хатняя старонка > Беларусь выступае за развіццё СНД і прыняцце эфектыўных рашэнняў
Аб гэтым заявіў міністр замежных спраў Беларусі Уладзімір МАКЕЙ.
«Беларусь заўсёды выступала за тое, каб СНД развівалася і мацнела. Мы заўсёды падтрымлівалі развіццё інтэграцыйных працэсаў, — сказаў кіраўнік знешнепалітычнага ведамства. — У Садружнасць сёння ўваходзяць каля дзесяці дзяржаў з рознымі інтарэсамі, знешнепалітычнымі і знешнеэканамічнымі мэтамі. Але тым не менш мы знайшлі сілы, каб разам вырашаць агульныя праблемы і выклікі, якія пастаянна ўзнікаюць».
На думку Уладзіміра Макея, галоўная задача на найбліжэйшую перспектыву — зрабіць СНД больш моцнай і запатрабаванай. Таму на сустрэчы Савета кіраўнікоў дзяржаў і было прынята рашэнне аб адаптацыі СНД да сучасных рэалій. «Мы павінны аптымізаваць нашу структуру, дагаворна-прававую базу», — сказаў міністр. Ён таксама дадаў, што неабходна «скасаваць тыя дакументы, якія не працуюць, і пакінуць тыя, што прыносяць карысць».
Пры гэтым міністр падкрэсліў: «Беларусь ніколі не была і не стане магільшчыкам інтэграцыйных працэсаў на прасторы СНД». «Мы выступаем за тое, каб інтэграцыйныя працэсы развіваліся, умацоўваліся і прыносілі канкрэтную аддачу. Трэба менш займацца галаслоўнымі заявамі, а прымаць рашэнні, якія прыносяць канкрэтную аддачу ў дзейнасці СНД», — заявіў кіраўнік МЗС.
Загаловак у газеце: Пазбавіцца ад лішняга і працаваць
[7] http://twitter.com/share?url=http://zviazda.by/be/news/20170112/1484250023-belarus-vystupae-za-razviccyo-snd-i-prynyacce-efektyunyh-rashennyau&text=Беларусь выступае за развіццё СНД і прыняцце эфектыўных рашэнняў
[8] http://vkontakte.ru/share.php?url=http://zviazda.by/be/news/20170112/1484250023-belarus-vystupae-za-razviccyo-snd-i-prynyacce-efektyunyh-rashennyau
[9] http://www.facebook.com/sharer.php?u=http://zviazda.by/be/news/20170112/1484250023-belarus-vystupae-za-razviccyo-snd-i-prynyacce-efektyunyh-rashennyau&t=Беларусь выступае за развіццё СНД і прыняцце эфектыўных рашэнняў&src=sp
[10] https://plusone.google.com/_/+1/confirm?hl=ru&url=http://zviazda.by/be/news/20170112/1484250023-belarus-vystupae-za-razviccyo-snd-i-prynyacce-efektyunyh-rashennyau